Hvernig geturðu haft stjórn á skapi þínu?| Góð ráð handa fjölskyldunni
TUNGUMÁL RITS abkasíska abúa adangme afríkanska albanska amharíska arabíska armenska aserska baoulé bashkírska belísk kreólska boulou breskt táknmál bíkól bíslama búlgarska búrmneska chin (haka) cibemba danska eistneska enska finnska fon franska færeyska fídjíska ga georgíska græn­höfð­eyska (kabúverdíanó) gríska gún haítísk kreólska haúsa hebreska hilígænon hindí hmong (hvítt) hollenska iban igbó ilókó indónesíska japanska jórúba kamba kannada kasakska katalónska kaónde kikújú kilúba kinjarúanda kirgiska króatíska kvanjama kínverska (einfölduð kantónska) kínverska (einfölduð mandarín) kínverska (hefðbundin kantónska) kínverska (hefðbundin mandarín) kírundí kóreska lettneska lingala litáíska makedónska malagasíska malajalam malajíska maltneska mam mambwe-lungu mapudungun mongólska moore ndebele (Simbabve) nepalska norska nzema okpe oromo ossetíska pangasínska papíamentó (Curaçao) persneska portúgalska (Brasilía) portúgalska (Portúgal) pólska púnjabí rarótongverska rómíska (Makedónía) rómíska (Makedónía) kyrillísk rúmenska rússneska salómonseyja-pidgin sangó sapótek (istmo) sebúanó sepedí serbneska (kyrillísk) serbneska (latnesk) sesótó (Lesótó) sesótó (Suður-Afríka) seychelles-kreólska shona singalíska slóvakíska slóvenska spænska sunda svahílí sænska síseva sítonga súlú tagalog tamíl tarascan tatar taílenska telúgu tetun dili tojolabal tsonga tsvana tumbuka tví tyrkneska tzotzil tékkneska tígrinja ungverska velska víetnamska xhósa íslenska ísókó ítalska úkraínska úmbúndú úrdú úsbekska úsbekska (latnesk) þýska
Hvernig geturðu haft stjórn á skapi þínu?
Maki þinn segir eða gerir eitthvað sem reitir þig til reiði og þú reynir að bæla niður reiðina. En þá finnur maki þinn að eitthvað er að og byrjar að spyrja þig spjörunum úr. Það verður til þess að þú verður enn reiðari. Hvernig geturðu haft stjórn á skapinu þegar hitnar í kolunum?
Að missa stjórn á skapinu getur skaðað heilsuna.
Rannsóknir gefa til kynna að stjórnlaus reiði auki hættu á háum blóðþrýstingi, hjartasjúkdómum, þunglyndi og meltingartruflunum. Einnig hafa fundist tengsl á milli reiði og svefnleysis, aukins kvíða, húðvandamála og heilablóðfalls. Það er ekki að ástæðulausu að Biblían segir: „Lát af reiði, slepp heiftinni, ver eigi of bráður, það leiðir til ills eins.“ – Sálmur 37:8.
Að bæla niður reiði getur líka verið skaðlegt. Reiði sem fær að skjóta rótum getur verið eins og sjúkdómur sem skaðar þig innan frá. Þú getur til dæmis orðið bitur og gagnrýninn. Það myndi gera öðrum erfitt fyrir að búa með þér og gæti skaðað hjónaband þitt alvarlega.
Reyndu að koma auga á góða eiginleika í fari maka þíns. Skrifaðu niður þrennt sem þér finnst aðlaðandi í fari maka þíns. Næst þegar þú reiðist út í maka þinn skaltu rifja þessa eiginleika upp. Þetta gæti hjálpað þér að hafa stjórn á skapinu.
Meginregla Biblíunnar: „Verið þakklát.“ – Kólossubréfið 3:15.
Vertu fús að fyrirgefa. Fyrst skaltu reyna að sjá hlutina frá sjónarhóli maka þíns. Það hjálpar þér að sýna samkennd sem Biblían kallar að vera ,hluttekningarsamur‘. (1. Pétursbréf 3:8) Næst skaltu spyrja þig: Er ástæðan fyrir reiði minni svo alvarleg að ég geti ekki fyrirgefið?
Meginregla Biblíunnar: „Það er viska ... að láta rangsleitni ekki á sig fá.“ – Orðskviðirnir 19:11.
Sýndu góðvild og háttvísi þegar þú tjáir tilfinningar þínar. Notaðu „ég“ setningar. Frekar en að segja: „Þú ert svo tillitslaus að hringja ekki og láta mig vita hvar þú ert,“ skaltu segja: „Það veldur mér áhyggjum þegar það er orðið áliðið og ég veit ekki hvort það er allt í lagi með þig.“ Að tjá þig með mildi getur hjálpað þér að hafa stjórn á skapinu.
Meginregla Biblíunnar: „Mál ykkar sé ætíð ljúflegt en salti kryddað.“ – Kólossubréfið 4:6.
Hlustaðu með virðingu. Þegar þú ert búinn að segja þína skoðun skaltu leyfa maka þínum að svara án þess að grípa fram í. Þegar maki þinn hefur svarað skaltu umorða það sem hann sagði til að athuga hvort þú skildir það rétt. Þessi einfalda aðferð við að hlusta getur komið að góðum notum við að hafa stjórn á skapinu.
Meginregla Biblíunnar: „Maður skal vera fljótur til að heyra, seinn til að tala.“ – Jakobsbréfið 1:19.
Ef þú byrgir reiðina inni skýtur vandamálið aftur og aftur upp kollinum og þú missir að lokum stjórn á þér. Það er betra að ræða vandamálið vinsamlega. „Eftir að hafa rætt málin segjum við hjónin gjarnan ,verum nú aftur vinir‘“. – Jennifer og eiginmaður hennar, Tim.
„Eitt sem ég kann mjög vel að meta við manninn minn er að hann hlustar alltaf á mig og virðir áhyggjur mínar. Jafnvel þótt hann sé mér ekki sammála þá er hann tilbúinn að skoða málin frá mínu sjónarhorni. Hann gerir aldrei lítið úr mér fyrir tilfinningar mínar.“ – Jade og eiginmaður hennar, Corey.
Rífist þið hjónin stanslaust? Skoðið hvernig meginreglur úr Biblíunni geta bætt hjónabandið.
Felur fyrirgefning í sér að þú þurfir að gera lítið úr því sem særði þig eða láta sem það hafi aldrei gerst?
Að stöðva erjur á heimilinu
Hamingjurík lífsstefna – að fyrirgefa